Dési Bouterse

Dési Bouterse (s. 13. elokuuta 1945) on surinamelainen poliitikko ja maansa entinen presidentti. Boutersen astui virkaan elokuussa 2010. Bouterse on noussut maan johtoon kahdesti aikaisemmin vallankaappauksien avulla. Ensimmäinen vallankaappaus tapahtui viisi vuotta maan itsenäistymisen jälkeen vuonna 1980. Bouterse luopui vallasta kansainvälisen painostuksen myötä vuonna 1987. Toisen kerran hän nousi valtaan lyhyemmäksi ajaksi 1990-luvun alussa. 

Vuoden 2010 vaaleissa Bouterse sai ääniä etenkin vähänvaraisilta, jotka olivat pettyneitä hänen edeltäjänsä talouden eheyttämisohjelmaan.

Vuonna 2007 Boutersea syytettiin 15 poliittisen vastustajan teloituksista vuonna 1982. Presidentiksi pyrkiminen nähtiin laajalti yrityksenä välttää syytteet. Hän tuomittiin myös poissaolevana huumekaupasta Hollannissa vuonna 1999. Marraskuussa 2019 surinamelainen kolmen tuomarin tuomioistuin totesi presidentti Dési Boutersen syylliseksi 15 poliittisen vastustajansa murhan järjestämiseen vuonna 1982. Tapausta kutsutaan "joulukuun surmiksi" ja ne tapahtuivat Boutersen ollessa Surinamen sotilasdiktaattori 80-luvulla. Tuomioistuin määräsi Bouterselle 20 vuoden vankeustuomion. Tuomio ei kuitenkaan ollut vielä lainvoimainen ja Bouterse itse kielsi täysin syyllisyytensä ja hän sanoi tuomiota poliittiseksi. Aiemmin huumekaupasta tuomittu Bouterse oli valittu demokraattisissa vaaleissa presidentiksi vuonna 2010 ja uudelleen vuonna 2015. Hän on ollut Surinamen politiikan keskeinen vaikuttaja siitä lähtien, kun hän otti maassa ensimmäisen kerrana vallan sotilasvallankaappauksessa vuonna 1980. Bouterse johtaa maata hallitsevaa NDP-puoluetta ja saamansa tuomion jälkeen hän ilmoitti pyrkivänsä taas uudelle kaudelle toukokuun 2020 presidentinvaaleissa

Heinäkuussa 2020 Surinamen uudeksi presidentiksi Boutersen seuraajana astui Chan Santokhi opposition voitettua toukokuun 2020 vaalit.

Lähteet

Aiheesta muualla 

Surinamen presidentit
Vuonna 1945 syntyneet
Elävät henkilöt